רעידות אדמה בטוקאי

[ממוזער|אזורי קרע (סגמנטים) ב[אזור המגה-דחף של ננקאי, המציגים את שמות הסגמנטים שהם השמות של רעידות האדמה המתאימות לכל סגמנט.]]
**רעידות אדמה בטוקאי** (ביפנית: **東海地震** ובאנגלית: **Tōkai earthquakes**) הן רעידות אדמה מגה-דחף המתרחשות באופן קבוע עם תקופת חזרה של 100 עד 150 שנה באזור טוקאי  שביפן. אזור טוקאי לאורך שקע ננקאי הוא אחד הסגמנטים של אזור המגה-דחף של ננקאי והמערבי שבהם, ומסומן במפות כסגמנט E. ממערב לסגמנט זה, נמצאים 2 סגמנטים של אזור טוננקאי שמסומנים כ-D ו-C, ועוד מערבה מהם 2 סגמנטים של אזור ננקאי המסומנים כ-B ו-A. בכל המקרים מלבד מקרה אחד, קרע במקטע C (±D ±E) במהלך רעידת אדמה, לווה בקרע וברעידת אדמה במקטעים A+B תוך מספר שנים. התנהגות זו שוחזרה על ידי מידול התגובה הוויסקואלסטית של מישור העתק המגה-דחף, עם שינויים רוחביים הן בקצב ההתכנסות והן בתכונות החיכוך.

קטע טוקאי נפגע ברעידות אדמה בשנים 1498, 1605, 1707 ו-1854. בהתחשב בסדירות ההיסטורית של רעידות אדמה אלו, קיו מוגי  ציין בשנת 1969 כי רעידת אדמה רדודה גדולה נוספת אפשרית "בעתיד הקרוב" (כלומר, בעשורים הבאים). אחת מרעידות האדמה העתיקות הללו התרחשה בשנת 684. בנוסף לנזק שנגרם מתנועת הקרקע הסייסמית ברחבי האזור, רשומות מצביעות על כך שספינות רבות טבעו על ידי הצונאמי במחוז טוסה , וששדות הוצפו עקב עיוות הקרום. רעידות אדמה מאוחרות יותר התרחשו בשנים 887, 1096 ו-1099, 1361, 1498, 1605, 1707, 1854, 1944 ו-1946. לכן, רעידות אדמה גדולות במגניטודה 8 בערך, חזרו על עצמן במרווחים של 100–150 שנה לאורך שקע ננקאי.
ממוזער|האזור הצפוי של רעידת האדמה בטוקאי.
בהתחשב בגודלן של שתי רעידות האדמה האחרונות, הבאה צפויה להיות במגניטודה של לפחות 8.0, כאשר אזורים גדולים יזדעזעו ברמה הגבוהה ביותר בסולם העוצמה הסייסמית היפני JMA בדרגה 7, המקביל ל-XII בסולם מרקאלי. מתכנני חירום צופים ומתכוננים לתרחישים אפשריים לאחר רעידת אדמה כזו, כולל האפשרות של אלפי הרוגים ומאות אלפי פצועים, מיליוני מבנים ניזוקים וערים הכוללות את נגויה ושיזואוקה הרוסות. הובעה דאגה לגבי נוכחותה של תחנת הכוח הגרעינית המאוקה , הקרובה למוקד הצפוי של רעידת אדמה בטוקאי. תחנת הכוח הגרעינית פוקושימה I ניזוקה קשות ברעידת האדמה הגדולה והצונאמי בטוהוקו בשנת 2011, שגרם לאירוע גרעיני ברמה 7, הגבוהה ביותר בסולם.

במהלך 1,400 השנים האחרונות, מגה רעידות אדמה בשקע ננקאי התרחשו כל 100 עד 200 שנה, על פי המטה לקידום מחקר רעידות אדמה של הממשלה. האחרונה התרחשה בשנת 1946.

## חיזוי רעידות אדמה
רעידת אדמה בטוקאי הקרובה, המעוררת דאגה רבה, עלולה להתרחש לאורך . בהשוואה לרעידות האדמה בטוקאי בעבר, אזור מקור זה קטן בהרבה. רעידת האדמה הזו צפויה להתרחש בעתיד הקרוב לאורך התעלה ליד מפרץ סורוגה במגניטודה של כ-8. אזור טוקאי יהיה נתון אז לטלטלות חזקות ביותר בעוצמה סייסמית של 6 ומעלה (לפי הסולם היפני JMA - דרגה אחת לפני העליונה), וצונאמי ענק צפוי לפגוע בחוף האוקיינוס השקט באזור.

רעידות האדמה הגדולות לאורך שקע ננקאי התרחשו בו זמנית או בסדרה באזורי מקור סמוכים. רבות מאלה שנמשכו בסדרה החלו בצד המזרחי (רעידת אדמה בטוקאי - בסגמנט E) ועברו מאוחר יותר לצד המערבי (רעידת האדמה ננקאי - בסגמנטים A ו־B). לדוגמה, רעידות אדמה גדולות אלה יכולות להתרחש במשך מספר חודשים או שנים, כמו רעידת האדמה טוננקאי בשנת 1944 במגניטודה 7.9  ולאחר מכן רעידת האדמה ננקאי בשנת 1946 במגניטודה 8.0 . במקרים אחרים, סדרה זו יכולה להתרחש על פני זמן קצר מאוד, כמו רעידת האדמה אנסיי טוקאי ב-23 בדצמבר 1854 במגניטודה 8.4 , ולאחר 32 שעות בלבד, ב-24 בדצמבר, רעידת האדמה אנסיי ננקאי במגניטודה 8.4 . בנוסף, שתי רעידות אדמה התרחשו כמעט בו זמנית באזור טוקאי ובאזור ננקאי. דוגמה לכך היא רעידת האדמה קייצ'ו ב-1605במגניטודה של 7.9  ורעידת האדמה Hōei ב-1707 במגניטודה של 8.4 , אשר נחשבות ככאלה שהתרחשו על פני כל "אזור המגה-דחף של ננקאי", מטוקאי עד ננקאי.

ממשלת יפן מתייחסת בדאגה מיוחדת לרעידות האדמה בטוקאי והטילה על הסוכנות המטאורולוגית היפנית  (להלן: JMA) את האחריות לחזות את הבאות. כעת קיים מערך צפוף של מכשירים הממוקמים כדי לאסוף זרם רציף של נתונים הקשורים לסייסמיות, מאמץ, התפשטות קרום כדור הארץ, נטייה, שינויי גאות ושפל, תנודות מי תהום ומשתנים אחרים. הם מחפשים אנומליה בנתונים אלה שעשויה להקדים את רעידת האדמה הגדולה הבאה בטוקאי. מסמכי JMA מצביעים על ניטור רציף בזמן אמת של העומס ברשת טוקאי, כחלק ממאמצי חיזוי רעידות אדמה בטוקאי. רשת מדי המתח של טוקאי מתוארת כרשת מדי מתח צפופה "שנועדה לנטר החלקות איטיות" לאורך שקע ננקאי המזרחי (סגמנט E). JMA ועמיתיה משתמשים בה כדי לזהות שינויים בצימוד גבול הלוחות והחלקה איטית אפשרית מקדימה. גם שינויים במפלס מי תהום יכולים לשמש כסימן מעיד לרעידת אדמה. מחקר חיזוי רעידות אדמה המבוסס על תצפית על מי תהום, מדגיש כי נתוני תצפית על מי תהום מאזור טוקאי נשלחים בזמן אמת ל-JMA ונמצאים תחת ניטור 24 שעות ביממה ב-JMA כדי לחזות את רעידת האדמה בטוקאי.

בעקבות תחזית רעידת אדמה בעתיד הקרוב יחסית, וכדי לנסות לחזות מתי תתרחש, הוועדה המתאמת לחיזוי רעידות אדמה-CCEP  הגדירה בשנת 1970 את אזור טוקאי כאזור תצפית ספציפי, ושדרגה אותו לאזור תצפית מוגבר בשנת 1974. בעקבות חקיקת חוק אמצעי נגד רעידות אדמה בקנה מידה גדול (大規模地震対策特別措置法) בשנת 1978, הוקמה ועדת הערכת רעידות אדמה (EAC) כדי להזהיר את ראש הממשלה, באמצעות JMA של יפן, אם רעידת האדמה הבאה צפויה להתרחש. מכיוון שצפוי נזק חמור מרעידות חזקות וצונאמי חמורים, ממשלת יפן הגדירה אזור זה כאזורים תחת אמצעים מחמירים נגד אסון רעידות אדמה.

מידע על רעידות עתידיות מתפרסם באופן לא סדיר. מאז נובמבר 2017, מידע זה, המוגבל לרעידות אדמה בטוקאי לא פורסם יותר, אלא על על (כלל) רעידות אדמה באזור המגה-דחף של ננקאי.

רעידות אדמה עתידיות בטוקאי צפויות להתרחש ברצף של הצטברות עומס, קדם-החלקה  והתרחשות רעידת אדמה. JMA עוקבת אחר מעוותים חריגים שעשויים ללוות קדם-החלקה באמצעות מדי עומס , כדי לתמוך בחיזוי התרחשותה. מכיוון שקדם-החלקה עשויה להיות קלה מדי מכדי שניתן יהיה לזהות אותה על ידי מערכות התצפית הקיימות כיום, לא ניתן לומר שרעידת האדמה בטוקאי תחזה בוודאות.

### מידע אודות חיזוי
כדי לתמוך בתחזיות, JMA פיתחה רשת תצפיות סייסמיות ומעוותי קרום המכסה את האזור, בשיתוף פעולה עם ארגונים קשורים, וצופה בנתונים קשורים מסביב לשעון. לאחר הערכות חודשיות, או כאשר מתגלים נתונים חריגים, JMA מפרסמת מידע על כתיבת דיווחי רעידת האדמה בטוקאי כדי לאפשר נקיטת צעדי חירום למניעת אסונות רעידת אדמה. אלה מסווגים לשלושה סוגים: דוח חקירה על תחזית רעידת האדמה בטוקאי, מעקב אחר רעידת האדמה בטוקאי, ומידע הסבר על אזהרת רעידת האדמה בטוקאי. כל דוח מציין את רמת הסכנה באמצעות קוד צבע של כחול, צהוב ואדום.

כדי לקבוע אם תופעות חריגות הן מבשרות לרעידת האדמה בטוקאי, JMA מכנסת את הוועדה להערכת רעידת אדמה לאזורים, תחת אמצעים מוגברים נגד אסון רעידת אדמה (地震防災対策強化地域判定会) המורכבת מחברות ממשלתיות וארגונים ממשלתיים. אם הוועדה תגיע למסקנה שרעידת האדמה בטוקאי קרובה, המנהל הכללי של JMA ידווח על מסקנה זו לראש הממשלה, אשר לאחר מכן יקיים ישיבת ממשלה ויוציא הצהרת אזהרה (警戒宣言).

## רעידות אדמה היסטוריות בטוקאי
הרקורד ההיסטורי מצביע על לפחות 7 רעידות אדמה היסטוריות מאז שנת 684 לספירה, כולן במגניטודה של מעל 8 ועד מגניטודה 8.5, כשרק רעידת אדמה אחת נוספת הייתה במגניטודה 7.9.
## ראו גם
* חקר מעמקי הים
* רעידות אדמה בננקאי
* רעידות אדמה בטוננקאי

## קישורים חיצוניים

## ביאורים

## הערות שוליים

ננקאי
קטגוריה:מדעי כדור הארץ
קטגוריה:רעידת אדמה
קטגוריה:אסונות טבע
קטגוריה:תאוריות גאולוגיות
קטגוריה:ניהול סיכונים